Diari Oficial de la Generalitat Valenciana


Sumari del DOGV 2268, del 17-05-1994 (1994/831445)

ACORD de 10 de maig de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Buñol (València).
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2268

Data del DOGV
:   17-05-1994

Secció del DOGV
:   ALTRES DISPOSICIONS

Número del document
:   1994/831445


Data del document
:   10-05-1994

Organisme emissor
:   Conselleria d'Administració Pública

Tipus de document
:   Acord

ACORD de 10 de maig de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Buñol (València). [94/3180]  
El Govern Valencià, en la reunió del dia 10 de maig de 1994, adoptà l'acord següent:  
L'Ajuntament de Buñol (València), després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de Sanejament del barranc de los Mudos des del pont de las Ventas fins al parc Urios.  
Aquesta declaració d'urgent ocupació es justifica, d'una banda, perquè l'obra està finançada per la Secretaria d'Estat per a les Polítiques d'Aigua i el Medi Ambient, de conformitat amb el conveni de col·laboració subscrit a l'efecte, i la demora en l'execució pot comportar la pèrdua del finançament amb el consegüent perjudici econòmic per a aquesta Corporació, i d'altra, la recuperació de l'entorn ambiental del municipi és vital i urgent per la devastació patida en els incendis de 1991 i 1993.  
Sotmès l'expedient a informació pública, alguns dels afectats han presentat al·legacions, les quals han estat desestimades pel ple de la corporació en sessió celebrada el dia 31 de gener de 1994.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià,  
ACORDA:  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Buñol per a l'execució del projecte de sanejament del barranc de los Mudos des del pont de las Ventas fins al parc Urios.  
Llista de béns afectats  
Finca núm. 1  
Situació: partida de la Gitana.  
Descripció: part de la parcel·la 566 del polígon 13 del Cadastre de Rústica de l'ajuntament. Segons el Registre de la Propietat, la finca comprèn quatre bancals discontinus en costera formant unitat.  
Dades registrals: inscrita en el Registre de la Propietat, en el llibre 93, tom 678, finca núm. 14.781, inscripció 1a. Amb una superfície de 1.935 m2.  
Superfície que s'ha d'ocupar: 1.407 m2, corresponent a dos bancals discontinus.  
Límits: primer bancal superior (coincident amb el segon bancal segons el Registre de la Propietat). Limita al nord amb la senda, al sud, Amparo Badía, ara ajuntament, a l'est, Amparo Badía, ara ajuntament i a l'oest, amb la sèquia Almazán. Segon bancal, inferior (coincident amb el tercer bancal segons el Registre de la Propietat). Limita al nord amb la senda, al sud, amb la propietat de Manuel Badía, a l'est, Amparo Badía, ara ajuntament, i a l'oest, Amparo Badía, ara ajuntament.  
Cultius: horta de regadiu.  
Propietari i domicili:   
- Vicente Badía Galarza, veí de Buñol, c/ Ernesto Jiménez, núm. 7, amb DNI núm. 54.663.721.  
- Josefa Isabel Badía Galarza, veïna de Buñol, c/ Figueras, núm. 14, amb DNI núm. 47.225.130.  
- Regina Badía Galarza, veïna de Buñol, c/ Floridablanca, núm. 56, amb DNI núm. 37.807.094.  
Altres titulars d'algun dret o interès indemnitzable: no se'n coneixen.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Buñol al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 10 de maig de 1994  
El conseller secretari del Govern Valencià,  
LUIS BERENGUER FUSTER